২০১৮ ফিফা বিশ্বকাপ বাছাইপর্ব (এএফসি)
রাশিয়ায় আয়োজিত ২০১৮ ফিফা বিশ্বকাপের চূড়ান্ত পর্বে অংশগ্রহণ করার জন্য এশিয়া অঞ্চলের ২০১৮ ফিফা বিশ্বকাপ বাছাইপর্ব আয়োজিত হয়েছে, যেখানে এশিয়ান ফুটবল কনফেডারেশনের (এএফসি) অধীনস্থ সকল জাতীয় দল অংশগ্রহণ করেছে। এই অঞ্চল থেকে সর্বমোট ৪.৫ দল (৪টি সরাসরি স্থান এবং ১টি আন্তঃ-কনফেডারেশন প্লে-অফ স্থান) ফিফা বিশ্বকাপের চূড়ান্ত পর্বে খেলার যোগ্যতা অর্জন করার অধিকার রয়েছে। ২০১৪ সালের ১৬ এপ্রিলে, এএফসি নির্বাহী কমিটি ফিফা বিশ্বকাপ এবং এএফসি এশীয় কাপের প্রাথমিক চূড়ান্ত পর্যায়কে একত্রিত করার প্রস্তাব অনুমোদন করে, যার ফলে ২০১৯ সাল থেকে এএফসি এশিয়ান কাপে ২৪টি দল অংশগ্রহণ করার সুযোগ পাবে। এই কারণে ফিফা বিশ্বকাপ বাছাইপর্বের প্রথম দুইটি পর্ব সংযুক্ত আরব আমিরাতে অনুষ্ঠিত ২০১৯ এএফসি এশিয়ান কাপের বাছাইপর্ব হিসেবে কাজ করেছে।